Kap. 1, 1500, 1520, 1560, 1562, 1580, 1581, 1584, 2445, 1590, 4520

Prop. 9 S

(2013–2014)
Proposisjon til Stortinget (forslag til stortingsvedtak)

Endringer i statsbudsjettet 2013 under Fornyings-, administrasjons- og kirkedepartementet

Tilråding fra Fornyings-, administrasjons- og kirkedepartementet 22. november 2013, godkjent i statsråd samme dag. (Regjeringen Solberg)

Dokumentet på regjeringen.no

1 Innledning

Fornyings-, administrasjons- og kirkedepartementet legger i denne proposisjonen fram forslag om bevilgningsendringer under programkategoriene 00.10 Det kongelige hus, 01.00 Administrasjon mv., 01.20 Fellestjenester i regjeringskvartalet m.m., 01.60 Forvaltningsutvikling og IKT-politikk, 01.80 Bygge- og eiendomspolitikk og 01.90 Den norske kirke. Samlet fremmer Fornyings-, administrasjons- og kirkedepartementet forslag om at bevilgningene under utgiftskapitlene økes med 152,3 mill. kroner og at bevilgningene under inntektskapitlene reduseres med 2,2 mill. kroner.

2 Forslag til endringer

Kap. 1 H.M. Kongen og H.M. Dronningen

Post 50 Det kongelige hoff

Det kongelige hoff har ansvaret for drift og vedlikehold av Slottsplassen, som ble ferdig rehabilitert i 2013. Nytt toppdekke på Slottsplassen medfører behov for nytt teknisk utstyr for å ivareta et forsvarlig vedlikehold. Det foreslås derfor å øke bevilgningen til Det kongelige hoff med 2 mill. kroner.

Kap.1500 Fornyings-, administrasjons- og kirkedepartementet

Post 21 Spesielle driftsutgifter

I 2013 er det bevilget 20 mill. kroner under kap. 1520 Departementenes servicesenter, post 01 Driftsutgifter til planlegging og prosjektering av en ny IKT-løsning for departementene og Statsministerens kontor. Plangrunnlaget er nå oversendt Fornyings-, administrasjons- og kirkedepartementet. Planen skal kvalitetssikres av ekstern leverandør. Utgiftene til dette utgjør 3 mill. kroner av bevilgningen på 20 mill. kroner. Det er departementet som er kontraktspart med leverandør i kvalitetssikringsprosessen (KS2), og det foreslås på denne bakgrunn at bevilgningen på posten økes med 3 mill. kroner mot en tilsvarende reduksjon under kap. 1520, post 01, jf. omtale under kap. 1520, post 01.

Kap. 1520 Departementenes servicesenter

Post 01 Driftsutgifter

I 2013 er det bevilget 20 mill. kroner på posten til planlegging og prosjektering av en ny IKT-løsning for departementene og Statsministerens kontor. Bevilgningen foreslås redusert med 3 mill. kroner mot en tilsvarende økning under kap. 1500, post 21, jf. omtale under kap. 1500, post 21.

Tjenesten «Forarbeid til lovene» ble avviklet fra 1. januar 2012. Det vises til omtale i Prop. 34 S (2012–2013) Endringer i statsbudsjettet 2012 under Fornyings-, administrasjons- og kirkedepartementet. Bevilgningen for 2013 er ikke redusert tilsvarende. Det foreslås derfor en reduksjon av bevilgningen for 2013 med 2,2 mill. kroner.

Kunnskapsdepartementets lokaler i Kirkegt. 18/Tollbugt. 12 skal sikres og tilpasses. Lokalene kan ikke benyttes mens arbeidene pågår. I mellomtiden er Kunnskapsdepartementet midlertidig plassert i Kirkegata 15. Det foreslås en økning i bevilgningen på 3,56 mill. kroner til ekstra vakthold knyttet til omrokkeringene i Kunnskapsdepartementets lokaler.

Samlet foreslås bevilgningen på posten redusert med 1,64 mill. kroner.

Post 45 Større utstyrsanskaffelser og vedlikehold, kan overføres

Departementenes servicesenter leverer vakt- og sikringstjenester til departementene på bakgrunn av overordnede sikkerhetskrav. Overordnede sikkerhetskrav medfører utvidede krav til leveransene fra Departementenes servicesenter. Dette gir økte kostnader som ikke var forutsett ved planlegging og anskaffelse av utstyr i 2013. Merutgiftene i 2013 utgjør 15 mill. kroner og skal dekke kameraovervåkning, adgangskontroll, innbruddsalarm og tilhørende kabling og teknisk utstyr.

Det foreslås på denne bakgrunn å øke bevilgningen på posten med 15 mill. kroner.

Kap. 4520 Departementenes servicesenter

Post 02 Ymse inntekter

Som følge av at tjenesten «Forarbeid til lovene» er avviklet, foreslås bevilgningen på posten redusert med 2,2 mill. kroner, jf. også omtale under kap. 1520, post 01.

Kap. 1560 Direktoratet for forvaltning og IKT

Post 22 Betaling av eID til private leverandører

Bevilgningen på posten dekker utgifter for bruk av elektronisk ID (eID) på høyt sikkerhetsnivå utstedt av private leverandører.

På vegne av offentlige virksomheter har Direktoratet for forvaltning og IKT inngått avtale om leveranse fra tre private leverandører av eID på høyt sikkerhetsnivå – BankID, Buypass og Commfides. Hver gang en innbygger bruker en eID utstedt av disse til en offentlig tjeneste, vil det utløse et betalingskrav som skal dekkes av den virksomheten som forvalter tjenesten. I bevilgningen er det rammeoverført 6,436 mill. kroner fra virksomhetene basert på anslag om framtidig bruk, og det er Direktoratet for forvaltning og IKT som utbetaler til de private eID-leverandørene.

På bakgrunn av avregning per 30. september 2013 og estimater på transaksjonsvolum per 31. desember 2013 er det behov for å justere rammeoverføringene i tråd med tabellen nedenfor.

Kap.

Post

Virksomhet

Rammeoverført for 2013

Forslag til justering

605

01

NAV

3 000 000

-1 270 000

1618

01

Skattedirektoratet

1 130 000

-257 000

720

01

Helsedirektoratet

345 000

-172 000

2410

01

Lånekassen

1 350 000

-692 000

280

51

Samordna Opptak

250 000

-47 000

904

01

Brønnøysundregistrene

296 000

1 409 000

1820

01

Norges vassdrags- og energidirektorat

65 000

-65 000

Sum

6 436 000

-1 094 000

Det foreslås på bakgrunn av ovennevnte at bevilgningen på posten reduseres med til sammen 1,094 mill. kroner mot en økning på 1,27 mill. kroner under Arbeidsdepartementets kap. 605, post 01, en økning på 257 000 kroner under Finansdepartementets kap. 1618, post 01, en økning på 172 000 kroner under Helse- og omsorgsdepartementets kap. 720, post 01, en økning på 692 000 kroner under Kunnskapsdepartementets kap. 2410, post 01, en økning på 47 000 kroner under Kunnskapsdepartementets kap. 280, post 51, en reduksjon på 1,409 mill. kroner under Nærings- og handelsdepartementets kap. 904, post 01 og en økning på 65 000 kroner under Olje- og energidepartementets kap. 1820, post 01.

Kap. 1562 Internasjonalt IKT-samarbeid og utviklingsprogram

Post 70 Tilskudd til internasjonale program, kan overføres

Bevilgningen på posten dekker norsk deltagelse i EU-program. Bevilgningen dekker også etterslep fra avsluttede programmer. Norge v/Utenriksdepartementet mottar hvert år innbetalingskrav fra EU hvor de samlede kontingentforpliktelsene fremgår. Utenriksdepartementet forskutterer innbetalingene til EU-kommisjonen. Departementene mottar deretter faktura fra Utenriksdepartementet hvor utgiftene til det enkelte program og etterslep fra tidligere avsluttede programmer er spesifisert.

Samlet disponibelt beløp på posten i 2013, inkludert overført beløp fra 2012 på 13,62 mill. kroner, utgjør 46,5 mill. kroner. Forbruket på posten vil være om lag 24,8 mill. kroner inneværende år. Dette gir et beregnet mindreforbruk på 21,7 mill. kroner i 2013.

På denne bakgrunn foreslås det å redusere bevilgningen på posten med 21,7 mill. kroner.

Kap. 1580 Byggeprosjekter utenfor husleieordningen

Post 36 Kunstnerisk utsmykking, kan overføres

Bevilgningen på posten gjelder utgifter til kunstnerisk utsmykking i statlige bygg. Som følge av faseforskyvning i prosjektet kan kunst til Høgskolen i Bergen kjøpes inn i 2013 og ikke i 2014 som tidligere forutsatt. Bevilgningen for 2013 foreslås derfor økt med 1,5 mill. kroner.

En økning i bevilgningen i 2013 innebærer at bevilgningen for 2014 kan reduseres tilsvarende. Det er i Prop. 1 S Tillegg 1 (2013–2014) foreslått å redusere bevilgningen under nytt kap. 530, post 36 med 1,5 mill. kroner i 2014 som følge av faseforskyvningen.

Kap. 1581 Eiendommer til kongelige formål

Post 30 Større rehabiliteringsprosjekter, kan overføres

Kostnadsrammen for å rehabilitere Slottsplassen er 70 mill. kroner, jf. Prop. 58 S (2012–2013) Endringer i statsbudsjettet 2013 under Fornyings-, administrasjons- og kirkedepartementet (Rehabilitering av Slottsplassen). Arbeidet med å rehabilitere Slottsplassen var ventet ferdig første halvår 2014. Arbeidene har imidlertid gått raskere enn planlagt og er sluttført i 2013. Bevilgningen for 2013 foreslås derfor økt med 10 mill. kroner. En økning i bevilgningen i 2013 innebærer at bevilgningen for 2014 kan reduseres med 12 mill. kroner. Det er i Prop. 1 S Tillegg 1 (2013–2014) foreslått å redusere bevilgningen under nytt kap. 531, post 30 med 12 mill. kroner som følge av faseforskyvningen i prosjektet.

Bevilgningen på posten dekker også rehabilitering av taket på Det kongelige slott. Kostnadsrammen for prosjektet er på 120,7 mill. kroner (prisnivå per 1. juli 2013). Arbeidene startet opp i første halvår 2011 og skal sluttføres i 2014. Som følge av redusert bevilgningsbehov til prosjektet foreslås det å redusere bevilgningen på posten med 2 mill. kroner.

Samlet foreslås det å øke bevilgningen på posten med 8 mill. kroner.

Kap. 1584 Eiendommer utenfor husleieordningen

Post 45 Større utstyrsanskaffelser og vedlikehold, kan overføres

Det skal etableres et nasjonalt minnested etter angrepet på Utøya ved Sørbråten i Hole kommune, med ferdigstillelse innen 22. juli 2015. Kunst i offentlige rom (KORO) er ansvarlig for den kunstneriske utsmykkingen. Statsbygg har ansvar for å tilrettelegge og opparbeide tomtearealene. Statsbygg vil igangsette arbeidene i 2013, noe som medfører et bevilgningsbehov på 1 mill. kroner. Den totale kostnadsrammen for Statsbyggs arbeider til minnestedet ved Sørbråten er beregnet til 13,5 mill. kroner. Regjeringen foreslår at kostnadsrammen settes til 13,5 mill. kroner, jf. forslag til vedtak.

På bakgrunn av ovennevnte foreslås det å øke posten med 1 mill. kroner.

Kap. 2445 Statsbygg

Post 24 Driftsresultat

I forbindelse med behandlingen av Prop. 149 S (2012–2013) Tilleggsbevilgninger og omprioriteringer i statsbudsjettet 2013 ble bevilgningen økt til sikrings- og utredningsarbeider i regjeringskvartalet, herunder 36,7 mill. kroner til prosjektering av teknisk infrastruktur i regjeringskvartalet. Dette anses som investeringsmidler, og foreslås overført til kap. 2445 post 30, jf. omtale under post 30. Det foreslås derfor at bevilgningen på post 24.2 Driftsutgifter reduseres med 36,7 mill. kroner og at kravet til driftsresultat økes tilsvarende.

Fornyings-, administrasjons- og kirkedepartementet ble tillagt ansvaret for sikkerheten ved regjeringens representasjonsanlegg i mai 2013. Ved en rekke sammenkomster etableres midlertidige sikkerhetsopplegg. Dette er svært ressurskrevende for politiet. Prosjektering av gatesikkerhetstiltak ved regjeringens representasjonsanlegg pågår på oppdrag fra departementet. Kostnadsanslag for tiltakene er 6,25 mill. kroner. Det foreslås på bakgrunn av ovennevnte at bevilgningen på post 24.2 Driftsutgifter økes med 6,25 mill. kroner og at kravet til driftsresultat reduseres tilsvarende.

Samlet foreslås kravet til driftsresultat økt med 30,45 mill. kroner til 193,026 mill. kroner.

Regjeringen foreslår å innlemme Eidsvollbygningen i statens husleieordning fra 1. januar 2014. Regjeringen vil komme tilbake til Stortinget i forbindelse med revidert nasjonalbudsjett 2014 om budsjettekniske justeringer.

Post 30 Prosjektering av bygg, kan overføres

I forbindelse med behandlingen av Prop. 149 S (2012–2013) Tilleggsbevilgninger og omprioriteringer i statsbudsjettet 2013 ble bevilgningen under kap. 2445, post 24 til sikrings- og utredningsarbeider i regjeringskvartalet økt, herunder 36,7 mill. kroner til prosjektering av teknisk infrastruktur i kvartalet. Dette anses som prosjekteringsmidler, og foreslås overført fra post 24 til post 30.

Det foreslås på denne bakgrunn å øke bevilgningen på posten med 36,7 mill. kroner mot en tilsvarende reduksjon under post 24, jf. omtale under post 24.

Post 32 Prosjektering og igangsetting av kurantprosjekter, kan overføres

Bevilgningen omfatter midler til prosjektering og igangsetting av kurantprosjekter på oppdrag fra de ulike departementene. Kurantprosjekter er statlige byggeprosjekter der leietakeren forplikter seg til å dekke de tilhørende husleieutgiftene innenfor sine økonomiske rammer.

For å dekke den økte etterspørselen etter denne type prosjekter fra departementer og virksomheter, foreslås det å øke bevilgningen på posten med 100 mill. kroner.

Post 34 Videreføring av kurantprosjekter, kan overføres

Bevilgningen gjelder videreføring av kurantprosjekter som er startet opp i tidligere budsjetterminer. Prosjektene inkluderer tilpasning og rehabilitering av eksisterende lokaler, tilbygg og nybygg.

Som følge av raskere framdrift enn antatt i prosjekter under arbeid, foreslås det å øke bevilgningen på posten med 40 mill. kroner.

Kap. 1590 Kirkelig administrasjon

Post 01 Driftsutgifter

I regi av Kirkerådet og den kirkelige arbeidsgiver- og interesseorganisasjonen KA er det i 2013 arbeidet med å danne et kirkelig eiet aksjeselskap med oppgave å tilby felles IKT-løsninger for kirkens organisasjonsenheter på lokalt, regionalt og nasjonalt nivå, jf. omtale i Prop. 1 S (2013–2014) for Fornyings-, administrasjons- og kirkedepartementet. I forbindelse med kjøp av aksjer i aksjeselskapet, foreslås posten redusert med 100 000 kroner mot en tilsvarende økning under kap. 1590 ny post 96 Aksjer, jf. omtale under post 96.

Post 96 Aksjer (ny)

I arbeidet med å danne et kirkelig eiet aksjeselskap som skal ha til oppgave å tilby felles IKT-løsninger til organisasjonsenhetene i Den norske kirke er det lagt til grunn at Kirkerådet og bispedømmerådene, som er statskirkelige virksomheter, skal være medeiere fra oppstarten. Som medeiere vil anskaffelsesregelverkets egenregikrav kunne oppfylles. Nidaros domkirkes restaureringsarbeider, Opplysningsvesenets fond og Oslo kirkelige fellesråd vil også være med fra oppstarten. Deretter vil andre kirkelige organisasjonsenheter få tilbud om å delta i løsningen. Å knytte kirkens mange organisasjonsenheter sammen i felles IKT-systemer er viktig for kirkelig organisasjonsutvikling, kostnadseffektivisering og for moderniseringen av kirkens kommunikasjonsformer overfor kirkens medlemmer. De enkelte organisasjonsenhetene skal betale for IKT-tjenestene. Kirkerådet, bispedømmerådene og Nidaros domkirkes restaureringsarbeider er forutsatt å delta med en aksjepost med inntil 100 000 kroner i alt. Kirkerådet skal utøve eierrettighetene på vegne av bispedømmerådene og Nidaros domkirkes restaureringsarbeider.

Det foreslås på denne bakgrunn en bevilgning på 100 000 kroner på posten mot en tilsvarende reduksjon under kap. 1590 post 01, jf. omtale under post 01.

Tilråding

Fornyings-, administrasjons- og kirkedepartementet

tilrår:

At Deres Majestet godkjenner og skriver under et framlagt forslag til proposisjon til Stortinget om endringer i statsbudsjettet 2013 under Fornyings-, administrasjons- og kirkedepartementet.

Vi HARALD, Norges Konge,

stadfester:

Stortinget blir bedt om å gjøre vedtak om endringer i statsbudsjettet 2013 under Fornyings-, administrasjons- og kirkedepartementet i samsvar med et vedlagt forslag.

Forslag
til vedtak om endringer i statsbudsjettet 2013 under Fornyings-, administrasjons- og kirkedepartementet

I

I statsbudsjettet 2013 gjøres følgende endringer:

Utgifter:

Kap.

Post

Formål

Kroner

1

H.M. Kongen og H.M. Dronningen

50

Det kongelige hoff, forhøyes med

2 000 000

fra kr 158 606 000 til kr 160 606 000

1500

Fornyings-, administrasjons- og kirkedepartementet

21

Spesielle driftsutgifter, kan overføres, forhøyes med

3 000 000

fra kr 45 931 000 til kr 48 931 000

1520

Departementenes servicesenter

01

Driftsutgifter, nedsettes med

1 640 000

fra kr 627 931 000 til kr 626 291 000

45

Større utstyrsanskaffelser og vedlikehold, kan overføres, forhøyes med

15 000 000

fra kr 73 420 000 til kr 88 420 000

1560

Direktoratet for forvaltning og IKT

22

Betaling av eID til private leverandører, nedsettes med

1 094 000

fra kr 6 737 000 til kr 5 643 000

1562

Internasjonalt IKT-samarbeid og utviklingsprogram

70

Tilskudd til internasjonale program, kan overføres, nedsettes med

21 700 000

fra kr 32 953 000 til kr 11 253 000

1580

Byggeprosjekter utenfor husleieordningen

36

Kunstnerisk utsmykking, kan overføres, forhøyes med

1 500 000

fra kr 13 840 000 til kr 15 340 000

1581

Eiendommer til kongelige formål

30

Større rehabiliteringsprosjekter, kan overføres, forhøyes med

8 000 000

fra kr 75 440 000 til kr 83 440 000

1584

Eiendommer utenfor husleieordningen

45

Større utstyrsanskaffelser og vedlikehold, kan overføres, forhøyes med

1 000 000

fra kr 28 500 000 til kr 29 500 000

2445

Statsbygg

24

Driftsresultat

193 026 000

1 Driftsinntekter

-3 747 018 000

2 Driftsutgifter

2 265 398 000

3 Avskrivninger

692 000 000

4 Renter av statens kapital

81 300 000

5 Til investeringsformål

924 594 000

6 Til reguleringsfondet

-23 248 000

30

Prosjektering av bygg, kan overføres, forhøyes med

36 700 000

fra kr 148 100 000 til kr 184 800 000

32

Prosjektering og igangsetting av kurantprosjekter, kan overføres, forhøyes med

100 000 000

fra kr 178 900 000 til kr 278 900 000

34

Videreføring av kurantprosjekter, kan overføres, forhøyes med

40 000 000

fra kr 624 448 000 til kr 664 448 000

1590

Kirkelig administrasjon

01

Driftsutgifter, nedsettes med

100 000

fra kr 229 916 000 til kr 229 816 000

Ny

96

Aksjer, bevilges med

100 000

Inntekter:

Kap.

Post

Formål

Kroner

4520

Departementenes servicesenter

02

Ymse inntekter, nedsettes med

2 200 000

fra kr 21 932 000 til kr 19 732 000

II

Stortinget samtykker i at Fornyings-, administrasjons- og kirkedepartementet får fullmakt til å tilrettelegge og opparbeide tomtearealene for et permanent nasjonalt minnested etter angrepet på Utøya ved Sørbråten i Hole kommune, innenfor en kostnadsramme på 13,5 mill. kroner i prisnivå per 1. juli 2013.